মসজিদে হারাম

**[[মসজিদে হারাম|মসজিদে]] হারাম** ( ) হলো সৌদি আরবের মক্কা নগরীতে অবস্থিত বিশ্বের সবচেয়ে বৃহত্তম মসজিদ। বিশ্ব মুসলিমের প্রধান ধর্মীয় স্থাপনা ক্বাবা শরীফ ঘিরে এটি নির্মিত।  এই মসজিদটি মুসলিমদের পবিত্র হজ্জ পালনের উদ্দেশ্যে গমন ও অবস্থানের একটি তাৎপর্যময় স্থান। হজ্জ প্রত্যেক সামর্থবান মুসলমানের জন্য জীবনে কমপক্ষে এক বার পালন করা আবশ্যক কর্তব্য এবং এ সময় আবশ্যিকভাবে কাবা শরীফ তাওয়াফ করতে হয়। এছাড়াও উমরাহের একটি প্রধান অংশ হিসেবেও মুসলিমদের সেখানে যেতে এবং কাবা শরীফ প্রদক্ষিণ করতে হয়। হজ্জ ও উমরাহ উভয়েরই অংশ হিসেবে মুসলমানদের কাবাকে প্রদক্ষিণ করতে হয়। মসজিদটির আরো কিছু গুরুত্বপূর্ণ স্থানের মধ্যে রয়েছে: হাজরে আসওয়াদ, মাকামে ইব্রাহিম, [সাফা ও মারওয়া পর্বতদ্বয়] ও [জমজম কূপ।

বর্তমানে (২০২২ সালের এপ্রিলে) মসজিদটি পৃথিবীর বৃহত্তম মসজিদ ও অষ্টম বৃহত্তম স্থাপনা হিসেবে অক্ষত রয়েছে। কয়েক বছরে এটির গুরুত্বপূর্ণ মেরামত এবং বর্ধন করা হয়। এই মসজিদটি বিভিন্ন সময়ে বিভিন্ন সুলতান, খলিফা ও রাজা-বাদশাহের তত্ত্বাবধানে ছিল এবং বর্তমান এটি সৌদি আরবের বাদশাহের তত্ত্বাবধানে আছে। এ কারণে সৌদি আরবের বাদশাহকে খাদেমুল হারামাইন শরিফাইন পদবী প্রদান করা হয়।

## ইতিহাস
সবচেয়ে পুরানো মসজিদ হিসেবে মসজিদটির সাথে মাসাওয়া এর ইরিত্রিয়া শহরের মসজিদ আস-সাহাবা এবং মদিনার কুবা শহরের মসজিদে কুবা এর সাথে তুলনা করা হয়। যে বিশেষজ্ঞরা ইসলামী ঐতিহ্য এবং কুরআন আলোচনা করেন তাদের মতে,, মুহাম্মদ (সা) এরপূর্বেই ইসলাম এর আবির্ভাব ঘটে এবং ইব্রাহিম (আ) এর মতো পূর্ববর্তী নবীদের কথা ইসলামে উল্লেখ করা হয়। মুসলিমদের মতে, ইব্রাহিম (আ) মক্কায় কাবা এবং তার সাথে একটি উপাসনালয় তৈরি করেন, যা মুসলিমদের বিশ্বাস অনুযায়ী পৃথিবীর সর্বোপ্রথম মসজিদ।  

### ইব্রাহিম (আ) এবং ইসমাইল (আ)  এর সময়ে
কুরআনে উল্লেখ আছে যে, ইব্রাহিম (আ) এবং তার পুত্র, ইসমাইল (আ) মিলে আল্লাহর ঘর কাবা নির্মাণ করেন, যেটিকে বিশেষজ্ঞরা কাবা হিসেবে চিহ্নিত করেন। আল্লাহ ইব্রাহিম (আ) কে জমজম কুপের নিকটে আদমের (আ) তৈরি স্থাপনার সঠিক স্থানটি প্রদর্শন করেন এবং ইব্রাহিম (আ) ও ইসমাইল (আ)  সেখানে কাবা নির্মাণের কাজ শুরু করেন। ইব্রাহিম (আ) এর কাবা নির্মাণ সম্পূর্ণ হলে, এক ফেরেশতা তার কাছে কালো পাথরটি (একটি  জান্নাতি পাথর) নিয়ে আসে, যা নিকটবর্তী আবু কুবাইস পাহাড়ে পতিত হয়েছিল বলে কথিত আছে। ইসলামী বিশেষজ্ঞদের মতে, কালো পাথরই ইব্রাহিম (আ) এর প্রকৃত নির্মাণের একমাত্র অক্ষত অংশ।

কাবার পূর্ব কোণে কালো পাথরটি স্থাপন করার পর, ইব্রাহিম (আ) একটি বার্তা পান। এ বার্তায় আল্লাহ মানবজাতির কাছে ইবাদতের স্থানটি ঘোষণা করতে বলেন, ফলে আরব এবং আরবের বাহিরে থেকে মানুষ উটের পিঠে বা পায়ে হেটে সেখানে ইবাদাত করে।

### মুহাম্মদ (সা.) এর সময়ে
৬৩০ খ্রিষ্টাব্দে আরবে মুহাম্মদ সাল্লাল্লাহু আলাইহি ওয়াসাল্লাম বিজয়ী হয়ে ফিরে আসার পর, তিনি কাবা এবং তার আশেপাশে থাকা মুর্তিগুলো ভেঙে ফেলেনতিনি কাবার বহুঈশ্বরবাদী ব্যবহার ‍ও মূর্তি পূজা সম্পূর্ণভাবে বন্ধ করেন এবং সেখানে ও তার আশেপাশের স্থানে আল্লাহর মনোনীত দীন ইসলাম প্রচার করে

### উমাইয়াদ এর সময়
৬৯২ সালে, আবদুল মালিক ইবনে মারওয়ান  এর অধীনে মসজিদটির গুরুত্বপূর্ণ মেরামত করা হয়। এই মেরামতের অংশ হিসেবে মসজিদের বাহিরের ছাদ আরো উঁচু করা হয় এবং ছাদটি সাজানো হয়। এর পূর্বে মসজিদটি একটি ছোট একটি স্থান ছিল, যার কেন্দ্রে ছিল কাবা। ৮ শতকের মধ্যে প্রথম আল-ওয়ালিদ এর অধীনে মসজিদটির কাঠের স্তম্ভগুলোকে মার্বেলের স্তম্ভ দ্বারা প্রতিস্থাপিত করা হয়, মসজিদের এলাকা বৃদ্ধি করা হয় এবং মিনার নির্মাণ করা হয়। মধ্যপ্রাচ্যে ইসলামের বিস্তারের কারণে তীর্থযাত্রীদের জন্য মসজিদটি পুনরায় সম্পূর্ণভাবে নির্মাণ করা প্রয়োজন হয়, যার অংশ হিসেবে আরো মার্বেল এবং আরো তিনটি মিনার যুক্ত করা হয়।

### উসমানীয় সাম্রাজ্যে
১৫৭০ খ্রীস্টাব্দে তুর্কি সুলতান দ্বিতীয় সেলিম তাঁর প্রধান স্থপতি, মিমার সিনানকে মসজিদটির মেরামতের জন্য অর্থ প্রদান করেন। এই মেরামত কার্যক্রমে মসজিদটির সমতল ছাদটি গম্বুজ দ্বারা প্রতিস্থাপিত করা হয় এবং তার ভেতরে লীপি দিয়ে সাজানো হয় এবং সহায়ক স্তম্ভ যুক্ত করা হয়, যা বর্তমানে মসজিদটির সবচেয়ে পুরানো অংশ হিসেবে বিবেচিত। এগুলো স্থাপনাটির সবচেয়ে পুরানো অক্ষত বৈশিষ্ট্য হিসেবে অক্ষত আছে।

১৬২১ ও ১৬২৯ সালের ভারী বৃষ্টিবর্ষণ এবং বন্যাযর কারণে মসজিদের দেয়ালগুলো প্রচুর পরিমাণে ক্ষতিগ্রস্ত হয়। ১৬২৯ সালে তুর্কি সুলতান চতুর্থ মুরাদের অধীনে মসজিদটির সংস্কার করা হয়। এই সংস্কার কার্যক্রমের অংশ হিসেবে একটি নতুন পাথরের পথ এবং তিনটি মিনার নির্মাণ করা হয় এবং মার্বেলের মেঝেটি পুনর্নিমাণ করা হয়। ৩ শতাব্দি ধরে এটিই মসজিদটির অপরিবর্তিত অবস্থা ছিল।

### সৌদি আরবের সময়ে
#### প্রথম সৌদি প্রসারণ
১৯৫৫ এবং ১৯৭৩ সালে, সৌদি রাজাদের অধীনে মসজিদটির প্রথম গুরুত্বপূর্ণ সংস্কার করা হয়। এই সংস্কারের অংশ হিসেবে আরও চারটি মিনার যুক্ত হয়, ছাদ পুনরায় সংস্কার করা হয় এবং মেঝে কৃত্রিম পাথর এবং মার্বেল দিয়ে প্রতিস্থাপিত করা হয়। আচ্ছাদন এবং সংযুক্তির মাধ্যমে মসজিদটিতে মাস’আ গ্যালারী অন্তর্ভূক্ত করা হয়। এই সংস্কারের সময়ে উসামীয় সাম্রাজ্যের তৈরি অনেক ঐতিহাসিক বৈশিষ্ট্য ধ্বংস করে ফেলা হয়।

১৯৭৯ সালের নভেম্বর মাসের ২০ তারিখে, কিছু চরমপন্থি জঙ্গি মসজিদটি দখল করে এবং সৌদি রাজবংশের পতনের দাবি করে। তারা মানুষকে জিন্মি করে এবং এ ঘটনায় শত শত মানুষ মৃত্যুবরণ করেন। মসজিদটিতে সহিংসতা নিষিদ্ধ থাকায় এটি ইসলামিক বিশ্বের জন্য একটি বড় ধাক্কা ছিল।

#### দ্বিতীয় সৌদি প্রসারণ
রাজা, ফাহাদ বিন আবদুল আজিজ এর অধীনে দ্বিতীয় সৌদি প্রসারণে মসজিদটিতে আরেকটি শাখা এবং মসজিদটির বাহিরে প্রার্থনা করার স্থান যুক্ত করা হয়। নতুন শাখাটিও ছিল প্রার্থনার জন্য এবং সেটি রাজা ফাহাদের প্রবেশদ্বারের মধ্য দিয়ে যায়। ১৯৮২-১৯৮৮ সালের মধ্যে এই সংস্কার করা হয়।

১৯৮৮-২০০৫ সালে, মসজিদটিতে আরো মিনার নির্মাণ করা হয় এবং মসজিদটির ভেতর ও সেটিকে ঘিরে আরো প্রার্থনার স্থান যুক্ত করা হয়, কিন্তু রাজার বাসস্থান একই সময়ে নির্মাণের কারণে মসজিদটি অবহেলার সম্মখীন হয়। মসজিদের এই সংস্কার আরাফাত, মিনা এবং মুজদালিফার মসজিদগুলোর সংস্কারের সাথে একই সময়ে সংঘটিত হয়। এই সংস্কারের অংশ হিসেবে আরো ১৮টি প্রবেশদ্বার নির্মান করা হয়। প্রতিটা প্রবেশদ্বারের সাথে সামঞ্জস্যপূর্ণ অবস্থানে ৩টি গম্বুজ এবং ৫০০টি মার্বেলের স্তম্ভ যুক্ত করা হয়। এই সংস্কারের অংশ হিসেবে উত্তপ্ত মেঝে, নিষ্কাশন ব্যবস্থা, শীতাতপ নিয়ন্ত্রণ এবং এসকেলেটর নির্মাণ করা হয়।
#### তৃতীয় সৌদি প্রসারণ
২০০৮ সালে, আবদুল্লাহ বিন আবদুল আজিজ এর অধীনে সোৗদি সরকার মসজিদটির প্রসারণের ঘোষণা দেয়, যে ঘোষণা অনুসারে, মসজিদটির উত্তর এবং উত্তর-পশ্চিমে ৩,০০,০০০ (৩,২০০,০০০ বর্গফুট) বর্গমিটার এলাকা বর্ধন করা হবে। সেই সময়ে মসজিদটি মোট ৩,৫৬,৮০০ (৩,৮৪১,৪০০ বর্গফুট) বর্গমিটার এলাকা জুড়ে ছিল। প্রকল্পটির জন্য ৪০ মিলিয়ন রিয়াল (১০.৬ বিলিয়ন মার্কিন ডলার) বরাদ্দ করা হবে।

২০১১ সালের আগস্ট মাসে রাজা, আবদুল্লাহ এর অধীনে সৌদি সরকার প্রকল্পটির আরো  বিস্তারিত ঘোষণা করে। এই ঘোষণা বিস্তারিত অনুযায়ী, মসজিদটি ৪০০,০০০ বর্গমিটার (৪,৩০০,০০০ বর্গফুট) এলাকা নিয়ে অবস্থান করবে এবং ১.২ মিলিয়ন প্রার্থনাকারী সেখানে প্রার্থনা করতে পারবে, স্থাপনাটির উত্তরদিকে বহু পর্যায়িক বিস্তার করা হবে, নতুন সিড়ি এবং টানেল, রাজা আবদুল্লাহ এর নামে একটি প্রবেশদ্বার এবং দুটি মিনার নির্মাণ করা হবে, ফলে মিনার সংখ্যা হবে মোট ১১টি। কাবা প্রদক্ষিণের স্থানটি আরো বর্ধিত করা হবে এবং সকল বদ্ধ স্থানে শীতাতপ নিয়ন্ত্রণের ব্যবস্থা করা হবে। এই প্রসারণ বাস্তবায়িত হওয়ার পর, মসজিদের ধারণ ক্ষমতা ৭৭০,০০০ জন থেকে ২.৫ মিলিয়ন প্রার্থনাকারীতে পরিণত হবে। ২০১৫ সালের, জুলাই মাসে পরবর্তী রাজা, সালমান বিন আবদুল আজিজ তার প্রসারণের অংশ হিসেবে ৪৫৬,০০০ বর্গমিটার এলাকা জুড়ে (৪,৯১০,০০০) ৫টি বড় প্রকল্প শুরু করেন। সৌদি বিনলাদেন গ্রুপ প্রকল্পটি পরিচালনা করে। ২০১২ সালে, ৬০১ মিটার উঁচু মক্কা রোয়াল ক্লোক টাউয়ার এর সাথে আবরাজ আল-বাইত ভবনটি নির্মাণ করা হয়।

২০১৫ সালের সেপ্টেম্বর মাসের ১১ তারিখে, মক্কায় একটি ক্রেন ভেঙে পরলে কমপক্ষে ১১১ জন নিহত এবং ৩৮৪ আহত হন।  এই দুর্ঘটনার পর নির্মাণ কাজটি বাতিল করা হয় এবং ২০১০ এর দশকের উচ্চ তেল সরবরাহের সময়ে অর্থনৈতিক কারণে নির্মাণ কাজটি স্থগিত থাকে। তবে ২ বছর পরে, ২০১৭ সালে নির্মাণ কাজটি আবার চালু করা হয়।

২০২০ সালের মার্চ মাসের ৫ তারিখ থেকে, মসজিদটি রাতে বন্ধ করে দেওয়া হতো এবং উম্মাহ বাতিল করে দেওয়া হয়। ২০২০ সালের অক্টোবর মাসের ৪ তারিখে, ধীরে ধীরে উম্মাহর প্রথম পর্যায় চালু করার মাধ্যমে উম্মাহ এর কার্যক্রম পুনরায় শুরু করা হয়, যাতে শুধু সৌদি আরবের নাগরিক এবং ৩০ শতাংশ প্রবাসীদের অংশগ্রহণ করতে দেওয়া হয়।

## মসজিদটির সাবেক এবং বর্তমান ইমাম, খতিব এবং মুয়াজ্জিনদের তালিকা
### সাবেক ইমাম
ইমাম:

* আবদুল্লাহ আল-খুলাফি (), ১৯৫৩ সাল থেকে ১৯৯৩ সালে মৃত্যু পর্যন্ত ইমামের দায়িত্ব পালন করেন।
* আহমেদ খতিব (), ইন্দোনেশিয়ার ইসলাম বিশেষজ্ঞ
* আলী বিন আবদুল্লাহ যাবের  (),১৯৮১-১৯৮৩ সাল পর্যন্ত ইমামের দায়িত্ব পালন করেন এবং ১৯৮৬-১৯৮৯ সাল পর্যন্ত অতিথি ইমাম হিসেবে ছিলেন
* উমর আল সুবায়িল (), ১৯৯৩-২০০২ সাল পর্যন্ত ইমাম এবং খতিবের দায়িত্ব পালন করেন।
* মুহাম্মদ আল-সুবায়িল (), ২০১৩ সালের মৃত্যুবরণ করেন।
* আবদুল্লাহ আল-হারাজি (), সৌদি মসজিদ আল সুরা এর সাবেক সভাপতি।
* আলী বিন আবদুর রহমান আল হুজায়ফী (), ১৯৮১, ১৯৮৫-১৯৮৬ এবং ১৯৮৮-১৯৯১ সাল পর্যন্ত অতিথি ইমাম ছিলেন এবং বর্তমানে মসজিদে নববী এর প্রধান ইমাম।২০০৫ ও ২০০৬ সালের রমজান মাসের তারাবিহ নামাযের ইমাম এবং বর্তমানে মসজিদে নববী এর প্রধান ইমাম 
* আব্দুল বারী আস-সুবাইতী () ১৯৯০ থেকে ১৯৯৪ সাল পর্যন্ত মসজিদে হারামে তারাহবীর অতিথি ইমাম হিসেবে নিযুক্ত ছিলেন।
* সালেহ ইবনে মুহাম্মদ আল বুদাইর (), ২০০৫ (১৪২৬) ও ২০০৬ (১৮২৭) সালের রমজান মাসের তারাবিহ এর নামাযের ইমাম
* আদিল আল-কালবানী ()
* ড. হাসান বিন আব্দুল হামিদ বুখারী () তিনি ১৪৩৬ হিজরী মোতাবেক ২০১৫ সালে মসজিদুল হারামে তারাবীহর অতিথি ইমাম ছিলেন।
* সালেহ বা-উসমান () তিনি ১৪৩৭ হিজরী মোতাবেক ২০১৬ সালে মসজিদুল হারামের তারাহবীর অতিথি ইমাম ছিলেন। 
* সালেহ আল-তালিব (suspended)
* খালিদ আল ঘামদি (suspended)
* সৌদ আশ-শুরাইম () ১৪১২ হিঃ (১৯৯২ ঈসায়ী) ইমাম ও খতিব নিযুক্ত হয়েছিলেন। ১৪৪৪ হিঃ (২০২২ ঈসায়ী) তিনি ইমামতির পদত্যাগ করেন। 

### বর্তমান ইমাম
* ১)আবদুর রহমান আল-সুদাইস, ১৪০৪ (১৯৮৪) সালে, ইমাম এবং খতিব হিসেবে নিযুক্ত হন।
* ২)সালেহ বিন আবদুল্লাহ আল-হুমাইদ,  ১৪০৪ (১৯৮৪) সালে, ইমাম এবং খতিব হিসেবে নিযুক্ত হন।
* ৩)ওসামা আব্দুল আজিজ আল-খায়য়াত, ১৪১৮ (১৯৯৮) সালে, ইমাম এবং খতিব হিসেবে নিযুক্ত হন।
* ৪)মাহের আল-মু'আইকলি, ১৪২৮ (২০০৭) সালে, ইমাম এবং ১২৩৭ (২০১৬) সালে, খতিব হিসেবে নিযুক্ত হন।
* ৫)ফয়সাল জামিল গাজ্জাবী, ১৪২৯ (২০০৮) সালে, ইমাম এবং খতিব হিসেবে নিযুক্ত হন।
* ৬)আব্দুল্লাহ আওয়াদ আল জুহানী,  ১৪২৮ (২০০৭) সালে, ইমাম এবং ১৪৪১ (২০১৯) সালে, খতিব হিসেবে নিযুক্ত হন।
* ৭)বান্দার বালিলাহ,১৪৩৪ (২০১৩) সালে, ইমাম এবং ১৪৪১ (২০১৯) সালে, খতিব হিসেবে নিযুক্ত হন।.
* ৮)ইয়াসির আদ-দৌসারি () ১৪৩৬ হিঃ (২০১৫ ঈসায়ী) থেকে রমজান মসে তারাবীহর ইমাম ছিলেন। ১৪৪১ হিঃ (২০১৯ ঈসায়ী) থেকে ইমাম নিযুক্ত হয়েছিলেন। ১৪৪৪ হিঃ (২০২২ ঈসায়ী) খতিব নিযুক্ত হয়েছিলেন। ১৪৪৫ হিঃ (অক্টোবর ২০২৩) তাকে ইমামতি থেকে অব্যাহতি দেয়া হয়। ২৬ শা'বান ১৪৪৫ হিঃ (০৬ মার্চ ২০২৪ ঈসায়ী) তাকে পুনরায় নিয়োগ দেয়া হয়।
* ৯)বদর আল তুর্কি () ৩০ রবিউল আউয়াল ১৪৪৬ হিঃ (০৩ অক্টোবর ২০২৪) ইমাম নিযুক্ত হয়েছেন।
* ১০)ওয়ালিদ আশ-শামসান () ৩০ রবিউল আউয়াল ১৪৪৬ হিঃ (০৩ অক্টোবর ২০২৪) ইমাম নিযুক্ত হয়েছেন।

### সাবেক মুয়াজ্জিন

* আল বাজ্জি, ৮৬৪ খ্রিষ্টব্দে মৃত্যুবরণ করেন
* শেইখ আব্দুল মালিক মোল্লা
* শেইখ হাসান লুবানী
* শেইখ আব্দুল্লাহ আসাদ আল-রায়েস
* শেইখ ইদ্রিস কানু
* শেইখ মুহাম্মদ খলিল রামেল
* শেইখ সালেহ ফায়দা
* শেইখ ইব্রহিম আব্বাস
* শেইখ আবদুল্লাহ সাবেক
* শেইখ আবদুল্লাহ বাসনাবী
* শেইখ হাসান রাসেদ জাবিদি
* শেইখ ফারুক হাদরাবী

### বর্তমান মুয়াজ্জিন
*শেইখ আলী আহমেদ মোল্লা (প্রধান এবং সবচেয়ে বেশি সময় ধরে মুয়াজ্জিন )
*শেইখ নাইফ সালেহ ফায়দা
*শেইখ মুহাম্মদ ইউসূফ মুধিন
*শেইখ মুহাম্মদ শাকির
*শেইখ আহমেদ বাসনাবী
*শেইখ তাউফিক খোজ
*শেইখ মাজিদ আব্বাস
*শেইখ আহমেদ ইউনূস খোজা
*শেইখ আহমেদ নুহাস
*শেইখ এসাম খান
*শেইখ সাইদ ফালাত্তা
*শেইখ হামাদ দাঘ্রেরেই
*শেইখ মুহাম্মদ মাগরেবি
*শেইখ এমাদ বাগরি
*শেইখ হাসিম সাক্কাফ
*শেইখ হুসেইন হাসান শাহাদাত
*শেইখ মুহাম্মদ বাসেদ
*শেইখ সামী রায়েস
*শেইখ সুহাইল আব্দুল হাফিজ
*শেইখ ইব্রাহিম মাদানী
*শেইখ আবদুল্লাহ বাফিফ
*শেইখ মুহাম্মদ আমরি
*শেইখ তুর্কি হাসানি

## মুসলিমদের হজ্জযাত্রা
মসজিদটি জ্বিলহজ্জ মাসে মুসলিমদের হজ্জ এবং বছরের যেকোনো সময়ে উমরাহ পালনের জন্য গুরুত্বপূর্ণ স্থান। হজ্জ ইসলামের একটি ভিত্তি এবং সামর্থ্যবানদের জন্য বাধ্যতামূলক। সম্প্রতিক সময়ে প্রতি বছর প্রায় ৫ মিলিয়ন মুসলিম হজ্জ পালন করতে আসেন।

## স্থাপত্য
* মসজিদটির কেন্দ্রে রয়েছে কাবা নামক ঘনক আকারের একটি স্থাপনা, যা ইসলামের সবচেয়ে পবিত্র স্থান। এটি প্রার্থনা বা তীর্থযাত্রার মতো প্রথাগুলোর কেন্দ্রবিন্দু।
* কাবার পূর্ব কোণে অবস্থিত কালো পাথরটি তীর্থযাত্রায় গুরুত্বপূর্ণ ভূমিকা পালন করে।
* মাকামে ইব্রাহিম হলো একটি পাথর যার উপর ইব্রাহিম এর পায়ের ছাপ রয়েছে। পাথরটি কাবার পাশে একটি কাঁচের গম্বুজে রাখা হয়েছে।
* সাফা ও মারওয়া হলো দুটি পর্বত, যেখানে ইব্রাহিম এর স্ত্রী হাজেরা (হাগার) তাঁর শিশু সন্তান ইসমাইলের জন্য পানি অনুসন্ধান করতে দৌড়াদৌড়ি করেছিলেন। এ ঘটনাটি মুসলিমদের তীর্থযাত্রায় স্মরণ করা হয়।
* জমজম কূপ হলো একটি পানির উৎস। কথিত আছে যে, হাজেরা সাফা ও মারওয়া পর্বতে পানি খুজে না পেলেে এই কুপটি অলৌকিভাবে তৈরি হয়।


চিত্র:Kaaba Masjid Haraam Makkah.jpg|কাবা
চিত্র:The Blackstone.jpg|কালো পাথর
চিত্র:Maqam Ibrahim, Makkah.jpg|মাক্কাম ইব্রাহিম এর কাঁচের গম্বুজ
চিত্র:Al-Marwah.JPG|মসজিদটির ভেতরে মারওয়া পর্বত
চিত্র:Mount Safa Mecca.jpg|সাফা পর্বত
চিত্র:Zamzamwell2.JPG|মেঝের নিচে জমজম কূপের অবস্থান (বর্তমানে এর প্রবেশ পথ আবৃত্ত)


## ঐতিহ্যবাহী স্থানের ধ্বংস
মক্কা এবং মসজিদটির প্রসারণ প্রকল্পে পুরানো ইসলামিক ঐতিহ্য ধ্বংস হয়ে গেছে বলে বিতর্ক রয়েছে। প্রসারণের জন্য স্থান বর্ধিত করার উদ্দেশ্যে অনেক প্রাচীন স্থাপনা ধ্বংস করা হয়, যার কয়েকটি ছিল কয়েক হাজার বছরের পুরানো। যেমণ:

* বায়তুল মাওলিদ, যেখানে মুহাম্মদ জন্মগ্রহণ করেন, তা ধ্বংস করে একটি গ্রন্থাগার হিসেবে পুনর্নিমাণ করা হয়েছে।
* দার আল আরকাম, যে ইসলামী বিদ্যালয়ে মুহাম্মদ প্রথম পাঠদান করতেন।
* আবু জাহল এর বাড়ি ধ্বংস করে সেখানে একটি গণ শৌচাগার নির্মাণ করা হয়েছে।
* জমজম কূপের দেয়ালের উপর ছাউনি হিসেবে থাকা একটি গম্বুজ ধ্বংস করে ফেলা হয়।
* কিছু উঠমান এবং পোর্টিকো ধ্বংস করে ফেলা হয়।

## আরও দেখুন
* মসজিদে নববী
* মসজিদে কুবা
* ইসলামের পবিত্র স্থানসমূহ
* আল-আকসা মসজিদ
* জামে মসজিদ, দিল্লী
* সৌদি আরবের মসজিদের তালিকা

## আরও পড়ুন
; Online
* Great Mosque of Mecca: mosque, Mecca, Saudi Arabia, in *Encyclopædia Britannica Online*, by The Editors of Encyclopaedia Britannica, Surabhi Sinha, Noah Tesch, Amy Tikkanen, Grace Young and Adam Zeidan

## তথ্যসূত্র

## বহিঃসংযোগ

*Official website


বিষয়শ্রেণী:ইসলামের পবিত্র স্থান
বিষয়শ্রেণী:মসজিদে রূপান্তরিত ধর্মীয় ভবন ও স্থাপনা
বিষয়শ্রেণী:আরবীয় স্থাপত্য
বিষয়শ্রেণী:মসজিদ আল-হারাম